مشهد مسرحي (صرخة موظف )
المكان / غرفة مدير دائره
اسعد / (يدخل غرفة المدير )السلام عليكم استاذ ؟
المدير / وعليكم السلام .. اهلا ابني
سولف
السكرتير / ( صوت من الخارج) حجي
على كيفك هسه يكمل وتدخل
الرجل /(يدفعة الباب ويدخل ) استاد
واحد يكلي وين واحد يكضني
واحد يكلي اكعد.. (يلتفت الى
الوراء شخص خلفهة) ازعم
اسويلي نايره.. اكلك بيهة غالون
لاحكني المن شفتني حلو
شفتني حاط دهن لو امشط
مثل مايكل جاسم
المدير /حجي خلي اخلص ا لاخ
السكرتير / حجي انتظر بره تعال من
يخلص الاخ تدخل (يخرجان )
المدير / تعال بابه شنو مشكلتك ؟
رعد / استاذ احنه موظفين هواي موبس
انه .. انحس بنفسنه مغبونين
وماكوله حقوقنه.. وعندي هذا
البيان الي كتبناه انا والموظفين
الي على ضوءه اليوم اجينه
نتظاهر بباب الدائره
المدير / عندي خبر بالموضوع من
الصبح
رعد / نعم استاذ طفح الكيل وهذا نص
البيان الي كتبناه ونريدك اتسلمه
بايدك للجهات العليا (يقرء نص
البيان وعند الانتهاء يسلم
الكتاب الى المدير )
اامدير / وانه اضم صوتي لصوتكم وبكل
قوه لكن اسمحولي اكمل
المراجعين واجي وياكم
سكرتير / يلا حجي ادخل
الرجل / يساعدكم الله وانتم دوم
هاشكل يجلسة على الارض
ويخرج من جيبه علبة تتن
ابو اللف)
اامدير / حجي استريح على الكرسي
الرجل / وين بويه وين ؟ انه هيج جبير
. بخت واكعد عالسمكلي لابويه
برودة الكاع ماكو خير منه
المدير / بعدين ححي ممنوع التدخين
الرجل / شلون اسولف وياك الا ما
اطكللي جكاره وستكان شاي
المدير / يابه طك جكاره (ينادي ) عباس جيب جاي للحجي
الرحل / هذا الحجي المسنع
المدير / هسه سولف
الرجل / شالغضيه بعده الجاي ماحرك
زردومي اطني صاول
المدير / (مع نفسه ) هاي اشلون بالله اذا
اتركه هم يكولون مامجاي
يشكي المراجع
ومايستمع للشكاوي والامه
مكلوله بره الاداريين الي
يستغلون بالمراكز والمؤسسات
الصحيه الاداريين متظاهربن
الرجل / يستاد انه مريض عنندي باجر
عمليه ويكلي الدختور اشتري
التخدير من بره ماكو عدنه
ابروح ابوك هاي الفلوس مال
الباصات وين تودوها لادوه لا
غرفه نظيفه لا فرد شي تكول
بالجزيرة واق واق لادان ولا
ودان ...يره عايشين
المدير / حجي انشالله راح اخابر
المستسفى ويكملولك الاجراءات
تدلل هسه تروح ويصير خير
الرجل / ويه ...الله يطيك العافيه
(يخرح )
المدير / خلي اطلع انزل وي المتظاهرين
(الى الجمهور ) يابه والله حقهم
.. وشمايطلبون قليله بحقهم
وها اهاه (يخرح وينزل للجمهور
ويسلم البيان لاحد المسؤولين
المتواجدين ) هاي ذمه وبعنقك
توصله لاعلى سلطه وانتظر
منكم الجواب
احد المتواجدين/ (يقوم بالقاء بيت شعر
ويربطه على الموضوع
والكل تردد معه كالعراضه )
( انتهى )
حميد شاكر الشطري
التعليقات